
საქართველოს მთავრობის

განკარგულება №1406

2012 წლის 20 ივლისი

ქ. თბილისი

სტიქიური მოვლენების შედეგად დაზარალებულ დევნილთათვის გარკვეული საკვები პროდუქტებისა და სხვა საყოფაცხოვრებო მოხმარების საქონლის შეძენა-მიწოდების ხელშეწყობის ღონისძიებათა შესახებ 
1. საქართველოს ოკუპირებული ტერიტორიებიდან იძულებით გადა​ად​გილებულ პირთა, განსახლებისა და ლტოლვილთა სამინისტრომ „საქა​რ​თველოს 2012 წლის სახელმწიფო ბიუჯეტის შესახებ“ საქართველოს კანო​ნით მისთვის გამოყოფილი ასიგნებებიდან (პროგრამული კოდი – 34 02 01) შესაბამისი თანხა მიმართოს სტიქიის შედეგად დაზიანებულ დევნილთა კომპაქტურად განსახლების ობიექტებში (ყოფილი გვარდიის შენობა – ქ. თე​ლავი, თბილისის გზატკეცილი №26 და ყოფილი პროფტექნიკური სასწავ​ლებ​ლის ს/ს – ქ. თელავი, თბილისის გზატკეცილი №28) მცხოვრებ პირ​თა​თვის გარკვეული საკვები პროდუქტებისა და სხვა საყოფაცხოვრებო მოხმა​რე​ბის საქონლის შეძენა-მიწოდების ხელშეწყობის ღონისძიებათა უზრუნ​ველსაყოფად.

2. „სახელმწიფო შესყიდვების შესახებ“ საქართველოს კანონის 101 მუხ​ლის მე-3 პუნქტის „დ“ ქვეპუნქტის შესაბამისად, საქართველოს ოკუპი​რებული ტერიტორიებიდან იძულებით გადაადგილებულ პირთა, განსახლე​ბისა და ლტოლვილთა სამინისტრომ ამ განკარგულების პირველი პუნქტით გათვალისწინებულ ღონისძიებათა შეზღუდულ ვადებში ჩატარების მიზნით საჭირო სახელმწიფო შესყიდვები განახორციელოს გამარტივებული შესყიდ​ვის საშუალებით.

